ปารีณา โพสต์ม็อบปลดแอกราชบุรี จุดไม่ติด ขอฉลองร้องเพลงในติ๊กต๊อก
น.ส.ปารีณา ไกรคุปต์ ส.ส.ราชบุรี โพสต์เฟซบุ๊กประกาศกร้าว ม็อบปลดแอกราชบุรี จุดไม่ติด และขอฉลองด้วยการร้องเพลงในแอปพลิเคชัน ติ๊กต๊อกให้เยาวชนดูจากกรณี เมื่อเวลา 16.30 น. วันที่ 1 ส.ค.63 กลุ่มชุมนุมปลดแอกราชบุรี นัดรวมพลกว่า 200 คน ใส่เสื้อสีดำ แสดงสัญลักษณ์ภายใต้สโลแกน เราไม่ทนอีกต่อไป ไม่เอาเผด็จการ ที่บริเวณริมเขื่อนรัฐประชาพัฒนา อ.เมือง จ.ราชบุรี ล่าสุด ทางด้าน น.ส.ปารีณา ไกรคุปต์ ส.ส.ราชบุรี เขต 3 พรรคพลังประชารัฐ ได้ออกมาโพสต์ข้อความผ่านเฟซบุ๊กส่วนตัวฝากถึง กลุ่มชุมนุมปลดแอกราชบุรี พร้อมติดแฮชแท็ก ม็อบจุดไม่ติดที่ราชบุรี และข้อความระบุว่าเมื่อพลังsocialmediaใช้ไม่ได้ผลเพราะเยาวชนราชบุรีรักเธอประเทศไทย ม็อบปลดแอกราชบุรี รวมแล้วเพียง 100 กว่าคน อันนี้คือนับรวมเยาวชนแม่กลองแล้ว นักปราศรัยหลักชื่อ แชมป์ เด็กดอนตะโกฝากครูผู้ปกครองและผู้ใหญ่บ้านดูแลด้วย สังคมให้อภัยรีบกลับตัวก่อนหมดอนาคต กลุ่มหมอพงศักดิ์ก็มา และพลาดไม่ได้ลูกน้องธนาธร ผู้สมัคร สส พรรคอนาคตใหม่ เด็กวัดไทรก็มา คนตลาดเจอฝากบอกพอได้แล้ว ม็อบเริ่มประมาณ 16:30 เลิกประมาณ 17:30 ค่ะ ฝากอาจารย์เพ็ญแข สามีและลูกหยุดยุยงเด็กๆด้วย ไม่หยุดก็ลาออกจากครูไปเป็นนักการเมือง สังคมราชบุรีไม่ต้องการความวุ่นวาย เพราะราชบุรีคือเมืองของพระราชา ไม่ใช่เมืองของธนาธรนอกจากนี้ น.ส.ปารีณา ยังโพสต์ข้อความเพิ่มเติมว่า พี่เอ๋ขอฉลอง ม็อบปลดแอกราชบุรี จุดไม่ติด โดยการร้องเพลงในติ๊กต๊อก ให้เยาวชนดูนะคะ ก่อนจะมีการลงคลิปร้องเพลงในติ๊กต๊อก ขอบคุณเยาวชนที่ไม่ไปร่วมทำกิจกรรมกับกลุ่มชุมนุมปลดแอกราชบุรี.
น.ส.ปารีณา ไกรคุปต์ ส.ส.ราชบุรี โพสต์เฟซบุ๊กประกาศกร้าว ม็อบปลดแอกราชบุรี จุดไม่ติด และขอฉลองด้วยการร้องเพลงในแอปพลิเคชัน ติ๊กต๊อก ให้เยาวชนดู
ปารีณา ไกรคุปต์,ม็อบราชบุรี,ม็อบจุดไม่ติด,กลุ่มชุมนุมปลดแอกราชบุรี,ติ๊กต๊อก,เฟซบุ๊ก,ข่าวทั่วไป